
                                                                                       PATVIRTINTA
                                                                                       Šakių rajono savivaldybės administracijos
                                                                                       direktoriaus 2018 m. balandžio   d.
                                                                                       įsakymu Nr.AT-



ŠAKIŲ SENIŪNIJOS SENIŪNO PAVADUOTOJO
PAREIGYBĖS APRAŠYMAS

I. PAREIGYBĖS CHARAKTERISTIKA

	1. Šakių seniūnijos (toliau – seniūnija) seniūno pavaduotojas yra karjeros valstybės tarnautojas.
	2. Pareigybės lygis – B.
	3. Pareigybės kategorija – 11.


II. PASKIRTIS

	4. Seniūnijos seniūno pavaduotojo pareigybė reikalinga Lietuvos Respublikos įstatymams ir kitiems teisės aktams, savivaldybės tarybos sprendimams, mero potvarkiams, administracijos direktoriaus įsakymams įgyvendinti, gyventojų prašymams bei skundams nagrinėti, ūkinei veiklai seniūnijoje organizuoti,  seniūno funkcijoms vykdyti jam nesant.                                                

                                                   III. VEIKLOS SRITIS
         
         5. Šias pareigas einantis valstybės tarnautojas veikia bendroje veiklos srityje − viešojo administravimo.
 
IV. specialieji REIKALAVIMAI EINANČIAM ŠIAS PAREIGAS
VALSTYBĖS TARNAUTOJUI

[bookmark: _GoBack]		6. Turėti aukštąjį neuniversitetinį arba jam prilygintą išsilavinimą.
		7. Turėti vadovaujamojo darbo patirtį.
	8. Išmanyti Lietuvos Respublikos įstatymus ir kitus teisės aktus, reglamentuojančius valstybės tarnybą ir viešąjį administravimą, viešųjų pirkimų klausimus, Civilinės saugos įstatymą ir poįstatyminius teisės aktus civilinės saugos ir ekstremalių situacijų klausimais bei Saugos ir sveikatos darbe reglamentuojančius teisės aktus, raštvedybos bei dokumentų ir teisės aktų rengimo taisykles.
		9. Mokėti dirbti šiomis kompiuterinėmis programomis: MS „Word“, MS „Excel“, MS „Outlook“, „Internet Explorer“.
		10. Gebėti valdyti, kaupti, sisteminti, apibendrinti informaciją ir rengti išvadas, savarankiškai sugebėti nustatyti darbo prioritetus.


V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	11.  Organizuoja aplinkos tvarkymo tarnybos darbą.
                     12. Rūpinasi seniūnijos gyvenamųjų vietovių apšvietimu, valymu, sanitarine būkle.
                  	13. Organizuoja gatvių, vietinių kelių, priklausančių seniūnijai, priežiūrą.
                  	14. Organizuoja saugomų teritorijų kraštovaizdžio objektų, kapinių priežiūrą.
                  	15. Tvarko išduodamų leidimų medžių genėjimui dokumentaciją.
                  	16. Kontroliuoja ir reikalauja, kad Šakių seniūnijos teritorijoje esančios įmonės, įstaigos ir gyventojai laiku ir tinkamai tvarkytų jiems priklausančią aplinką.
                  	17. Organizuoja seniūnijos darbuotojų darbo saugos ir sveikatos darbe priemonių vykdymą, kad būtų užtikrintas darbuotojų saugos ir sveikatos norminių teisės aktų įgyvendinimas.
                  	18.Organizuoja civilinės saugos priemonių vykdymą seniūnijos teritorijoje.
                  	19. Kontroliuoja socialinio būsto sutarčių vykdymą, teikia siūlymus dėl socialinio būsto remonto eiliškumo.
                  	20. Kontroliuoja seniūnijos balanse esančių materialinių vertybių panaudojimą, dalyvauja sunaudotų medžiagų nurašymo komisijos darbe.
                  	21. Teikia siūlymus dėl gatvių pavadinimų ir pastatų numeracijos Šakių mieste bei Šakių seniūnijos teritorijai priskirtose gyvenvietėse.
                 	22. Pavaduoja seniūną jo atostogų, ligos, komandiruočių ir kitais atvejais.
                 	23. Vykdo kitus, su seniūnijos funkcijomis susijusius,  seniūno ir administracijos direktoriaus pavedimus tam, kad būtų pasiekti savivaldybės administracijos strateginiai tikslai.
			
	VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

	24. Šias pareigas einantis valstybės tarnautojas tiesiogiai pavaldus seniūnui.
____________________________

Susipažinau




